Diari Oficial de la Generalitat Valenciana


Sumari del DOGV 3614, del 28-10-1999 (1999/9147)

DECRET 191/1999, de 19 d'octubre, del Govern Valencià, pel qual es crea el Col·legi Públic número 8 de Torrevieja.
------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/191/dof/vci/html**

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9147


Data del document
:   19-10-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Torrevieja
    * centre d'ensenyament

DECRET 191/1999, de 19 d'octubre, del Govern Valencià, pel qual es crea el Col·legi Públic número 8 de Torrevieja. [1999/X9147]
  
La projecció de les dades censals de Torrevieja va aconsellar, al seu moment, que en el districte escolar AL.46 del mapa escolar de la Comunitat Valenciana es preveiera la creació d'un nou col·legi públic.
  
Per a fer front a les necessitats d'escolarització, la Conselleria de Cultura, Educació i Ciència de la Generalitat Valenciana i l'Ajuntament de Torrevieja, en data 22 d'abril de 1998, varen subscriure un conveni de col·laboració per a l'execució d'uns centres docents entre els quals es preveia un col·legi públic de nou unitats d'Educació Infantil i 18 d'Educació Primària.
  
Després de la convocatòria prèvia del corresponent concurs públic, publicat en el Diari Oficial de la Generalitat Valenciana, de 26 de novembre de 1997, amb correcció d'errades del 4 de desembre, l'Ajuntament de Torrevieja va adjudicar les obres de construcció del nou edifici escolar per acord de la Comissió de Govern en sessió del dia 23 de gener de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprova el programa de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de titularitat de la Generalitat Valenciana.
  
En virtut d'això, i conformement amb allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per Decret 233/1997, de 2 de setembre, a proposta del conseller de Cultura, Educació i Ciència, i després de la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
Es crea el següent centre docent:
  
Província: Alacant
  
Localitat: Torrevieja
  
Denominació: Col·legi Públic d'Educació Infantil i Primària núm. 8.
  
Codi: O3015233
  
Titular: Generalitat Valenciana
  
Domicili: c/ Dipòsit d'Aigua, s/n.
  
Composició: 9 unitats d'Educació Infantil i 18 d'Educació Primària
  
Capacitat: 225 llocs d'Educació Infantil i 450 d'Educació Primària
  
Article 2
  
Els llocs de treball del centre seran els següents:
  
- 10 d'Educació Infantil
  
- 18 d'Educació Primària
  
- 2 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 2 d'Educació Primària, Música
  
- 2 d'Educació Especial, Pedagogia Terapèutica
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que seguin necessàries per al compliment i desenrotllament del que s'establix en est decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI